钦定古今图书集成/明伦汇编/氏族典/第335卷 > 刘兰
## 钦定古今图书集成/明伦汇编/氏族典/第335卷 > 刘兰

按《唐书薛万均传》：“刘兰，字文郁，青州北海人。仕隋，鄱
阳郡书佐淮安王神通安抚山东，率宗党归顺。贞观
初，梁师都未平，兰上书陈方略，太宗以为夏州都督
府司马。师都平，迁丰州刺史，召为右领军卫将军。十
一年，为夏州都督长史，封平原郡公，俄检校代州都
督。初，长社许绚解谶记，谓兰曰：‘刘将军当为天下主’。”
会鄠县尉游文芝以罪系狱，发其谋，伏诛。